ສະຫະລັດ ​ແຊກຊຶມ​ເຂົ້າໄປ ໃນລະບົບ ​ຄອມ​ພິວ​ເຕີ ເກົາຫຼີ​ເໜືອ ເລີ້ມແຕ່ທ້າຍປີ 2010 ມາ
ໜັງສືພິມ New York Times ​​ອ້າງ​​ຄຳ​ເວົ້າ ເຈົ້າ​ໜ້າ​ທີ່​ສືບ​ລັບ​ ​ທີ່ກ່າວ​ວ່າ ວໍ​ຊີງ​ຕັນ​ສາມາດ ​ແຊກຊຶມເຂົ້າ​ໄປ ໃນລະບົບຄອມ​ພິວ​ເຕີ​​ ​ເກົາຫຼີ​ເໜືອ ​ມາແຕ່​ທ້າຍ​ປີ 2010.
ສື່ລາຍງານວ່າສະຫະລັດໄດ້ແຊກຊຶມເຂົ້າໄປໃນລະບົບຄອມພິວເຕີ ຂອງເກົາຫຼີເໜືອ ຫຼາຍປີມາແລ້ວ ແລະໃຊ້ຄວາມສາມາດດັ່ງກ່າວ ລົງຄວາມເຫັນວ່າ ພຽງຢາງເປັນຜູ້ຮັບຜິດຊອບໃນການໂຈມຕີທາງ ອິນເຕີແນັດຕໍ່ບໍລິສັດຮູບເງົາ Sony ເມື່ອໄວໆມານີ້ ໜັງສືພິມ “New York Times” ໄດ້ອ້າງຄຳເວົ້າຂອງເຈົ້າໜ້າທີ່ ໜ່ວຍສືບລັບສະຫະລັດແລະຕ່າງ ປະເທດ ທີ່ກ່າວວ່າ ວໍຊີງຕັນ ສາມາດເຂົ້າໄປໃນລະບົບຄອມພິວເຕີຂອງເກົາຫຼີເໜືອ ໃນທ້າຍປີ 2010 ໂດຍໃຊ້ຊອບແວຣ໌ທີ່ມີເປົ້າໝາຍເພື່ອທຳລາຍລະບົບ ຄອມພິວເຕີທີ່ເອີ້ນວ່າ malware ນັ້ນ ໜັງສືພິມ New York Times ໄດ້ກ່າວວ່າ ພວກສອດແນມຂອງສະຫະລັດ “ໄດ້ເຈາະເຂົ້າໄປ ໃນຕາໜ່າງຂອງຈີນ ທີ່ເຊື່ອມຕໍ່ເກົາຫຼີເໜືອກັບໂລກພາຍນອກ ໂດຍເລືອກເອົາຕາໜ່າງ ເຊື່ອມຕໍ່ທາງ ມາເລເຊຍ ທີ່ພວກໂຈມຕີເຈາະຂໍ້ມູນຂອງເກົາຫຼີເໜືອຫຼືແຮັກເກີ້ນິຍົມໃຊ້ນັ້ນ ແລະກໍເຈາະໂດຍກົງ ເຂົ້າໄປໃນຕາໜ່າງເກົາຫຼີເໜືອ ໂດຍໄດ້ຮັບການຊ່ອຍເຫຼືອຈາກເກົາຫຼີໃຕ້ ແລະປະເທດພັນທະມິດ ອື່ນໆຂອງອາເມຣິກັນ ” ເຈົ້າໜ້າທີ່ໄດ້ບອກກັບໜັງສືພິມ New York Times ວ່າ ການແຊກຊຶມຂອງສະຫະລັດ ເຂົ້າ ໄປໃນຕາໜ່າງຂອງເກົາຫຼີເໜືອນັ້ນ ແມ່ນມີຄວາມຫຼໍ່ແຫຼມສຳຄັນ ຕໍ່ການຊັກຊວນໃຫ້ປະທາ ນາທິບໍດີສະຫະລັດ ທ່ານບາຣັກ ໂອບາມາ ກ່າວຫາຢ່າງເປັນການເປີດເຜີຍວ່າ ພຽງຢາງ ເປັນຜູ້ທຳການໂຈມຕີທາງອິນເຕີແນັດ ຕໍ່ບໍລິສັດຮູບເງົາ Sony ໃນເດືອນພະຈິກປີກາຍ